SPRÁVA ZO ZAHRANIČNEJ PRACOVNEJ CESTY
159/2015
1.  Účastník ZPC:

Nataša Hurtová, Ing., CVTI SR, Sekcia podpory vedy, Odbor vonkajších vzťahov a medzinárodnej spolupráce, Národné kontaktné body - National Contact Points 
NCP pre oblasť Potravinová bezpečnosť, udržateľné poľnohospodárstvo a lesné hospodárstvo,  morský a námorný výskum a výskum v oblasti vnútrozemských vôd a biohospodárstvo; EURATOM; Vesmír; FET;  jazyk – anglický, ruský 
2.  Zahraničná pracovná cesta:
Štát, mesto: 	Brussels, Belgicko 
Termín: 	07.-08. júl 2015 
Prijímajúca organizácia: 
Účel cesty: Programový výbor pre Research and Training Programme of the European Atomic Energy Community (2014-2018) complementing the Horizon 2020 – konfigurácia „Fusion“
Spôsob financovania: 
EK (cestovné), CVTI SR (ostatné)
3.  Rámcový program pobytu:
07. 07. 2015 – cesta do Bruselu; 
08.07. 2015 – zasadnutie programového výboru EURATOM - konfigurácia „Fusion“
4.  Stručný priebeh rokovaní, resp.  študijného pobytu:

Program:
1.	Privítanie a otvorenie zasadnutia
Predsedajúci otvoril zasadnutie a predstavil agendu v kontexte súvisiacich podujatí, napr. Valného zhromaždenia EUROfusion, ktoré sa uskutočnilo pred niekoľkými dňami. Venoval sa dôvodom podpory výskumu v oblasti jadrovej fúzie, ktorú označil za príklad iniciatívy, excelentnej vedy, ktorá otvára EU svetu. 
Informoval, že návrh pracovného programu na obdobie 2016-2017 je v súčasnosti na v internom pripomienkovom konaní, finalizácia sa predpokladá do konca augusta a prijatie programovým výborom s septembri 2015. 
Program rokovania bol prijatý členmi programového výboru s malou zmenou v poradí prezentácií.

2.	Informácie z Európskej komisie, Simon Webster
Prezentoval v sumáre priority výskumu a inovácii ako Open science, Open innovation.
Venoval sa 5 pilierom Energetickej únie, so zdôraznením  5. piliera – Integrovaný SET plán a Nuclear 2015 SET-Plan Communication.
EUROfusion bolo ukončené reportovanie za rok 2014, z ktorého vyplýva, že čerpanie predstavuje vzhľadom na implementáciu zhruba 76-77 % plánovaných nákladov (ukončené boli EURATOM FP7 ex post hodnotenie, EUROfusion Grant Agreement mid-term review, Interim evaluation of the EURATOM Programme 2014-2018, Review of the fusion roadmap.
Prezentácia nebola poskytnutá.
3.	EUROfusion - Prezentácia bola zameraná na roadmap vývoja a fungovania ITER, časovaní a ukončených aktivitách s príkladmi, štruktúru a obsadenie manažmentu ITER, prípravu fungovania ITER, potrebu zvýšenia EU koordinácie, ktorá maximalizuje pridanú hodnotu a na stratégiu zálohovania. Časť prezentácie bola venovaná čerpaniu rozpočtu v roku 2014, ktoré ja vzhľadom na neskorý začiatok nižšie oproti plánu.
Prezentácia uložená v eforme v agende NCP, H2020.
4.	JET - Prezentácia vzťahu JET DT a ITER. Predstavil technologickú pripravenosť a hodnotiacu správu. Tiež zdôraznil, že roadmap, časovanie a implementácia ITER a JET vzájomne súvisia. Zhrnul technickú pripravenosť, medzery, riziká a opatrenia potrebné na minimalizáciu rizík.
Prezentácia uložená v eforme v agende NCP, H2020.

5.	Contract for the operation of the JET facilities and Preparation for DT - Prevádzka JET sa riadi 5-ročným kontraktom medzi EK a UKAEA.

6.	V rámci diskusie  boli nastolené otázky medzier v oblasti vedeckej aj technickej,  priebežného hodnotenia, plánu riešenia medzier  (základný a rozšírený prístup) tak, ako boli prezentované na júlovom valnom zhromaždení. Okrem rizík sa diskutovalo aj  o výzvach, ktoré z vývoja vyplývajú. Diskutovala sa o charaktere projektu (výskumný) a prípadných konsekvenciách (politické hľadisko).

Významnou diskutovanou otázkou bolo postavenie programového výboru a jeho kompetencie.

6.   Prehľad prinesenej dokumentácie a miesto jej uloženia
Prezentácie sú uložené v elektronickej podobe v agende NCP, H2020.
7.   Očakávaný prínos
Účasť na zasadnutí. Informácie pre vedeckú komunitu a ďalšie využitie.

8.    Spôsob zverejnenia výsledkov ZPC, prenos získaných informácií
Informácia pre manažment CVTI SR, konzultácie.

Správu vypracoval: Ing. Nataša Hurtová			                  ......................................

Dátum:  20. júl 2015
								
Správu schválil:  prof. RNDr. Ján TURŇA, CSc., generálny riaditeľ  ......................................